अब प्रश्न उठता है कि ये स्टिंग आपरेशन कितने सही हैं और कितने गलत? स्टिंग आपरेशन भ्रष्टाचार और लालफीताशाही को उजागर करते हैं। इनके भय से सरकार और अधिकारी अपने कर्तव्यों के प्रति सजग बने रहते हैं। स्टिंग आपरेशन अपने मूल उद्देश्य में तो सही है, पर जब इसे किसी को बदनाम करने का माध्यम बना लिया जाता तब यह अपने मूल उद्देश्य से भटक जाता है। उस स्थिति में यह गलत हो जाता है। मीडिया को अपनी सामाजिक जिम्मेदारी को समझना होगा। स्टिंग आपरेशन के नाम पर लोगों को ब्लैकमेल करने को कभी भी सही नहीं कहा जा सकता।